ส่อง TTW ครึ่งปีหลังแจ่มแนะซื้อราคามีอัพไซด์-ปันผลสม่ำเสมอ
ส่อง TTW ครึ่งปีหลังแจ่มแนะซื้อราคามีอัพไซด์-ปันผลสม่ำเสมอ
5 ก.ย. 2560

บล.ฟิลลิป ระบุในบทวิเคราะห์วันนี้(5ก.ย.) ว่า บริษัท ทีทีดับบลิว จำกัด (มหาชน) หรือ TTW ไตรมาส2/60 กำไรอยู่ที่ 658 ล้านบาท ใกล้เคียงที่คาดไว้และเติบโต 2.1% เทียบช่วงเดียวกันของปีก่อนรายได้รวม +2.2% เทียบช่วงเดียวกันของปีก่อนที่ 1,394 ล้านบาท จาก 1) รายได้น้ำประปา +2% จากปริมาณขาย +1.4% เทียบช่วงเดียวกันของปีก่อนเป็น 72.27 ล้าน ลบ.ม. อัตราค่าน้ำประปาเฉลี่ย +0.5% เทียบช่วงเดียวกันของปีก่อนที่ 18.88 บาท/ลบ.ม. และ 2) รายได้บริการ +11.1% ด้านต้นทุน +1.7% ตามปริมาณขายที่เพิ่มขึ้น แต่คุม SG&amp;A ได้ดี-1.1% ส่วนแบ่งกำไรจากบริษัทร่วม -86.9% ตามผลกำไรของ CKP และดอกเบี้ยจ่าย -14.3% จากการชำระหนี้และหุ้นกู้
ในครึ่งปีแรกปริมาณขาย -0.2% จากผลกระทบโครงการลดน้ำสูญเสียที่เพิ่งจบไป ปริมาณขายของ TTW ในเดือน ก.ค. กลับมาปกติ 12-13 ล้าน ลบ.ม. โรงผลิตน้ำประปาใหม่อยู่ระหว่างทดสอบและเจรจาขายให้กับ กปภ., PTW ปริมาณขายเพิ่มขึ้น หลังการขยายกำลังการผลิตเสร็จ และ BLDC แนวโน้มดีขึ้นหลังโรงไฟฟ้าบางปะอิน โคเจนเนอเรชั่น 2 (BIC-2) ได้ COD เมื่อ 29 มิ.ย. 60 ต้องการใช้น้ำประปาเพิ่มราว 3,500 ลบ.ม./วัน จึงคาดครึ่งปีหลังทั้งปริมาณขายและกำไรจะดีขึ้นกว่า h-h
ส่วนโครงการในเมียนมาร์ยังรอการอนุมัติจากรัฐบาลกลาง แต่ขนาดเล็กและเงินลงทุนไปมาก ไม่มีผลต่อภาพรวมนัก ส่วนปี 2561 ปริมาณขายจะโตดีขึ้นทั้งจากกำลังการผลิตใหม่ ปริมาณขายเติบโตขึ้น ปรับค่าน้ำประปาขึ้น และส่วนแบ่งกำไร CKP ดีขึ้นหลังเปิด BIC-2
ยังคงคาดการณ์กำไรในปี 2560 ที่ 2,628 ล้านบาท และในปี 2561 ที่ 2,758 ล้านบาท แม้กำไรเติบโตจะไม่มาก แต่ราคายังมี upside และเป็นบริษัทที่ให้เงินปันผลสม่ำเสมอ ปรับราคาพื้นฐานเป็นปี 2561 ที่ 12.20 บาท บนวิธี SOTP ยังคงคำแนะนำ “ซื้อ”